<classify> Chanzo cha picha, Getty ImagesLinapokuja suala la kuzuia ugonjwa huu, kuna mikakati miwili kuu.Mkakati wa unalenga kudhibiti sababu za hatari ambazo zinasababisha kuonekana kwa uvimbe, kama vile kutovuta sigara na kudumisha uzani wa mwili unaofaa katika maisha yote kupitia lishe ya kutosha na shughuli za kawaida za mwili.Wa pili unahusu ugunduzi wa mapema wa saratani katika tezi hii ya mfumo wa uzazi, inayohusika na uzalishaji wa maji ambayo hutengeneza maji maji ya mbegu za uzazi na mbegu zenyewe.Kwa miaka mingi, kampeni zinazohimiza uchunguzi wa uvimbe wa saratani za tezi dume ambazo zinaambatana na Mwezi wa Blue wa Novemba Blue November-kampeni inayowahamasisha wanaume wote wenye umri wa zaidi ya miaka 45 au 50 kumuona daktari wao na kuwa na vipimo vya digitali vya saratani ya korodani vya PSA.PSA ambayo inamaanisha antijeni maalum ya saratani ya tezi dume, ni kimengenyo enzyme kinachopimwa katika. Ikiwa kimengenyo hicho kitazidi kikomo fulani kilichoanzishwa na wataalam, inaweza kuonyesha tatizo na tezi ya kiume.Vipimo vya njia ya haja kubwa kidigital ni ni kipimo ambacho mtaalamu wa huduma ya afya huingiza kidole chake kwenye njia ya haja kubwa ya mgonjwa kugusa tezi dume ni karibu na utumbo na kuhisi iwapo kuna kitu chochote kisicho cha kawaida.Majaribio haya , hata hivyo, yamehojiwa, kujadiliwa na kuwekwa katika mtazamo katika miaka ya hivi karibuni nchini Brazil na duniani kote.Kwa upande mmoja, taasisi - kama vile Wizara ya Afya na Taasisi ya Saratani ya Taifa Inca - zinazuia uchunguzi wa mara kwa mara wa saratani ya tez idume.Kwa upande mwingine, vyombo kama Jumuiya ya Urolojia ya Brazil SBU hutetea umuhimu wa kipimo hiki cha mara kwa mara kwa watu fulani.Je, ni hoja gani zilizowasilishwa na pande zote mbili? Na, muhimu zaidi, wanaume wanapaswa kufanya nini kwa afya zao wenyewe ili kugundua uvimbe wa saratani ya tezi dume katika hatua ya mapema, wakati nafasi za kupona ni kubwa zaidi.Mwishoni mwa Oktoba, Inca na Wizara ya Afya walichapisha barua ya kiufundi inayohalalisha athari za uchunguzi wa wingi kwa saratani ya tezi dume.Hoja kuu iliyowasilishwa katika maandishi ni hatari ya kutendewa vibaya - au kutumia rasilimali za matibabu bila ulazima na zaidi ya kile kinachohitajika, na hivyo kusababisha madhara kuliko faida za kipimo chenyewe.Na hapa kuna maelezo: kati ya 30 na 40 ya tuvimbe ambao huonekana kwenye tezi dume huwa ya haukui kwa kasi bali huongezeka taratibu , tofauti na uvimbe wa saratani nyingine.Katika hali ambapo ugonjwa hauna madhara, madaktari kwa ujumla wanapendekeza kufanya ufuatiliaji wa mgonjwa kwa kufanyiwa vipimo rahisi bila hitaji la kumuweka mgonjwa kwenye mpango wa matibabu au upasuaji.Hatua hizi zinapitishwa tu ikiwa vipimo vinaonyesha mabadiliko katika hali hiyo, kama vile kukua haraka kwa uvimbe unaoweza kutishia maisha yake.Hatari nyingine iliyoonyeshwa na wawakilishi wa mashirika yanayohusishwa na serikali ya shirikisho inahusishwa na biopsy. Kwa muhtasari, wagonjwa ambao wana mabadiliko makubwa katika uchunguzi wa PSA na au digital rectal wanapaswa kupitia utaratibu ambao huondoa kipande kidogo cha sehemu ya uvimbe na kuukifanyia uchunguzi kwenye maabara ili kubaini iwapo una seli za saratani.Chanzo cha picha, Getty ImagesLakini, kufuatia hoja hii, tunaweza kufanya nini ili kujilinda au kugundua saratani ya tezi dume mapema?Wanaume wanahitaji kuzuia sababu za hatari na kupitisha tabia nzuri, kama vile kupunguza matumizi ya pombe, kutovuta sigara na kujihusisha na shughuli za kimwili, Maciel anajibu.Pia ni muhimu kuzingatia ishara na dalili na kupata huduma ya afya haraka. Ikiwa kuna kitu tofauti, ni muhimu kwenda kwenye kitengo cha afya na kuzungumza na mtaalamu ili kuanzisha utambuzi wa mapema iwezekanavyo wa uvimbe huu, Anaongeza.Miongoni mwa dalili zinazotia wasiwasi zilizotajwa na mtaalamu ni mabadiliko ya tabia za mkojo, ugumu au maumivu wakati wa kukojoa, pamoja na kuonekana kwa damu au kimiminika cha rangi ya waridi kwenye mkojo.Tunafuatilia ushahidi, hasa kwa sababu sayansi ina nguvu. Ikiwa utafiti utathibitisha vinginevyo na kuonyesha thamani ya ufuatiliaji, tutatathmini upya msimamo wetu, anasisitiza Maciel.Tunapofikiria kuhusu afya ya umma, hatuwezi kufanya makosa. Kwa sababu mapendekezo yetu yanaathiri maisha ya mamilioni ya watu na lazima tuwe waangalifu sana, anahitimisha.Tiba inawezekana katika uamuzi wa pamoja na mgonjwa.Wanaume, wenye umri wa zaidi ya miaka 50 , wanapaswa kutafuta msaada kutoka kwa mtaalamu maalum kwa tathmini ya kibinafsi kwa lengo la utambuzi wa mapema wa saratani ya tezi dume, wanasisistiza katika makala yao kuhusu tiba ya saratani ya tezi dume.Wanaume walio katika kundi la hatari wanaume wenye asili ya rangi nyeusi au wale walio na jamaa wenye saratani ya tezi dume wanapaswa kuanza uchunguzi wao mapema, kkuanzia umri wa miaka 45.Daktari Alfredo Canalini, rais wa SBU, anakumbuka kwamba katika 2012, Kikosi Kazi cha Kuzuia Marekani - shirika ambalo husaidia kufafanua sera za afya ya umma nchini Marekani lilifanya uchunguzi wa saratani ya tezi dume.Miaka kadhaa baadaye, hii ilisababisha kuongezeka kwa utambuzi wa ugonjwa wa marehemu, anabainisha.Kwa hiyo, kuruhusu vipimo kufanyika tu wakati dalili fulani zinaonekana ni kosa kubwa. Katika visa hivi, uwezekano wa kujikuta unamkabili mgonjwa ambaye ugonjwa wake tayari umeenea ili hali uwezekano wa tiba iwapo ugonjwa ungegundulika mapema ni wa asilimia 90, anasema Canalini .Kulingana na wataalamu waliohojiwa na BBC News Brasil, hatari ya matatizo yanayohusiana na kipimo cha uchunguzi wa sehemu ya tezi dume biopsy ni ndogo - karibu 1 hadi 2 - ikiwa utaratibu unafanywa na wataalamu waliofunzwa katika vituo maalum.Anasema uchambuzi wa biopsy huwezesha kuainishwa kwa seli za saratani kulingana na kiwango na ubaya wa saratani ywenyewe.Chanzo cha picha, Getty ImagesSBU inapendekeza kufanya uchunguzi wa mara kwa mara ili kugundua saratani ya Prostate katika hatua ya mapema, kama ilivyoelezwa hapo awali.Licha ya maendeleo ya matibabu, takriban 25 ya wagonjwa wa saratani ya Prostate bado wanakufa kutokana na ugonjwa huo.Hivi sasa, takriban 20 bado wanagunduliwa katika hatua za juu, ingawa idadi hiyo imepungua kwa kiasi kikubwa katika miaka michache iliyopita. miongo iliyopita, hasa kutokana na sera za utambuzi wa mapema wa ugonjwa na ufahamu mkubwa miongoni mwa wanaume, inathibitisha taasisi hiyo.Katika barua, Taasisi ya Brazil ya vipimo vya Radiotherapy SBRT ilichukua nafasi sawa.Tunajua kwamba nchini Brazil upatikanaji wa idadi ya wanaume na uelewa wa masuala yanayohusiana na uchunguzi ni mdogo. Kwa hivyo, kuzuia utaratibu kama huo kunazuia ufikiaji na inaweza kusababisha madhara makubwa kwa idadi ya watu kwa ujumla.Chanzo cha picha, Getty ImagesGuimarães anakumbuka kuwa mjadala juu ya afya unapaswa kuwa mpana.Mbrazili mwenye umri wa miaka 50 au 60 anawakilisha nguvu kazi muhimu kwa uchumi wetu, anasisitiza.Kufuatia hoja hii, daktari anasisitiza kuwa kugundua saratani ya kiwango cha juu kwa watu hawa inawakilisha upotezaji mara mbili: kwanza, thamani kubwa ya matibabu dhidi ya uvimbe wenyewe; Pili, muda mwngi wa kazi wa kukabiliana na ugonjwa ambao, katika hali nyingi, unaweza kugunduliwa katika hatua ya mapema wakati huduma ya matibabu kawaida ni rahisi na ya bei nafuu.Kuna kipengele kimoja ambacho pande zote zinazohusika katika mjadala huu zinaonekana kukubaliana: mtu yuko katikati ya huduma na, pamoja na daktari, lazima ashiriki kikamilifu katika mkakati wowote unaolenga kufikia au la vipimo vya mara kwa mara.Kwa sababu za kitamaduni, wanaume hawapendi kupata huduma za kiafya. Na tunahitaji kutuma ujumbe kwamba wanahitaji kuwa na ufahamu na kufuatiliwa sio tu kwa saratani, lakini pia kwa magonjwa mbalimbali sugu, kama shinikizo la damu na ugonjwa wa kisukari., anasema Maciel.Mgonjwa lazima awe katikati ya maamuzi na kuelewa faida na hasara za kipimo chochote.  <topic>: AFYA 